HU
2023.3.27.
Az Európai Unió Hivatalos Lapja
C 112/37
A másik fél az EUIPO fellebbezési tanácsa előtti eljárásban: WD Plus GmbH (Hannover, Németország)
Az ügy tárgya Az EUMSZ 263.
cikken alapuló keresetével a felperes az Európai Unió Szellemi Tulajdoni Hivatala (EUIPO) második fellebbezési tanácsa 2022. július 26-i határozatának (R 246/2022-2. sz. ügy) hatályon kívül helyezését kéri.
Az ítélet rendelkező része 1) A keresetről már nem szükséges határozni.
2) A Törvényszék a Beijing Unicorn Technology Co. Ltd-et kötelezi a saját költségeinek, valamint az Európai Unió Szellemi Tulajdoni Hivatala (EUIPO) részéről felmerült költségeknek a viselésére.
(1)
HL C 463., 2022.12.05.
2023. január 25-én benyújtott kereset – Stevi és The New York Times kontra Bizottság (T-36/23. sz. ügy) (2023/C 112/48) Az eljárás nyelve: angol Felek Felperesek: Matina Stevi (Brüsszel, Belgium), The New York Times Company (New York, New York, Egyesült Államok) (képviselő: B. Kloostra ügyvéd) Alperes: Európai Bizottság
Kérelmek A felperesek azt kérik, hogy a Törvényszék: — semmisítse meg a 2022. november 15-i C(2022) 8371 final bizottsági megerősítő határozatot (a továbbiakban: megtámadott határozat); — a Bizottságot kötelezze az eljárás költségeinek viselésére.
Jogalapok és fontosabb érvek Keresetük alátámasztása érdekében a felperesek három jogalapra hivatkoznak. 1.
Az első, az 1049/2001/EK európai parlamenti és tanácsi rendelet, (1) de különösen az 1049/2001 rendelet 3. cikke első bekezdésének megsértésére, és az Európai Unió Alapjogi Chartája 11. cikkének megsértésére alapított jogalap.
Az (EU) 2021/2121 bizottsági határozat (2) 7. cikkének (1) bekezdésére alapított nem jogi érvelés alkalmazásával a Bizottság jogellenesen figyelmen kívül hagyta az 1049/2001 rendeletet, és különösen annak 3. cikke a) pontját, amikor úgy tekintette, hogy a nyilvántartásba nem vett szöveges üzenetek nem minősülnek az 1049/2001 rendelet értelmében vett dokumentumnak, és/vagy amikor nem alkalmazta az 1049/2001 rendelet 3. cikkének a) pontját a kért információk vonatkozásában, megsértve ezáltal az Európai Unió Alapjogi Chartájának 11. cikk értelmében védett tájékozódáshoz való alapvető jogot is.